આરટીઓ દ્વારા ડિજિટલ મીટર એટલે ઓટોરિક્ષામાં લગાવેલ ડિજિટલ મીટરમાં રિક્ષામાં મુસાફરી કરનાર લોકોને ડિજિટલ મશીનથી કેટલું ભાડું થયું તે ભાડું સ્ક્રીન પર બતાવાશે. આરટીઓમાં રિક્ષા માટે દર વર્ષે પાસિંગ કરાવવું પડે છે, જે તમામ રિક્ષામાં ફ્લેગ મીટર લગાવેલાં હોય છે અને ફ્લેગ મીટર માટે એલડી એન્જિનિયરિંગ કોલેજનું સર્ટિફિકેટ રજૂ કરવામાં આવતું હતું અને તે સસ્તામાં પતી જતું હોય છે. હાલ આ ડિજિટલ મીટર માટે આરટીઓ દ્વારા તોલમાપ ખાતાનું સર્ટિફિકેટ આપવાનું રહેશે. ડિજિટલ મીટરના સર્ટિફિકેટ માટે 1000 રૂપિયા દર વર્ષે ખર્ચવા પડશે અને તોલમાપ ખાતા દ્વારા માત્ર ચાર ડીલરને ડિજિટલ મીટર લગાવવાનો અને સર્ટિફિકેટ આપવાનો કોન્ટ્રાક્ટ આપવામાં આવ્યો છે.